PAGE  
8

[image: image1.jpg]



Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/9/2014.

Zalagyömörő Község Önkormányzat

Képviselő-testületének

2014. augusztus 25. napon megtartott

nyílt üléséről

jegyzőkönyv

Határozat: …..24 - 27….
Rendelet:……… 5 ……….

Szám: 867/9/2014.

J E G Y Z Ő K Ö N Y V

Készült:
Zalagyömörő Község Önkormányzat Képviselő-testületének 2014. augusztus 25-én, 13 órai kezdettel megtartott nyilvános üléséről.

Helye:
Polgármesteri Hivatal 8349 Zalagyömörő, Fő u. 2. szám

Jelen vannak:
Illés László polgármester,




Söjtöri Dezső alpolgármester,




Dr. Tőtős András képviselő




Tóth András képviselő




Bencze Gyöngyi jegyző




Tordáné Ughy Ilona jegyzőkönyvvezető

Távolmaradását bejelentette: Vass Géza képviselő

A lakosság köréből nem jelent meg senki.

___________________________________________________________________________
Illés László polgármester: Köszönti a mai ülésen megjelent képviselő társait, a jegyzőt és a jegyzőkönyvvezetőt.

A jelenléti ív alapján megállapítja, hogy az öt fő képviselő-testületi tagok közül jelen van négy fő, így az ülés határozat képes. 

Jegyzőkönyv hitelesítőknek Dr. Tőtős András és Tóth András képviselőt javasolja.

A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: Javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 4 igen szavazattal – ellenszavazat, tartózkodás és határozat hozatal nélkül – elfogadta a következők szerint:

NAPIRENDEK:
1./
Helyi Választási Bizottság megválasztása Zalagyömörő településen

Előadó: Bencze Gyöngyi HVI vezető

2./
A közterületek elnevezéséről és a házszám-megállapítás szabályairól szóló rendelet megalkotása


Előadó: Illés László polgármester
3./
Óvodavezetői állásra beérkezett pályázatok elbírálása


Előadó: Illés László polgármester

4./

Vegyes ügyek

NAPIRENDEK TÁRGYALÁSA:

1./
Helyi Választási Bizottság megválasztása Zalagyömörő településen


Előadó: Bencze Gyöngyi HVI vezető

/Az írásos előterjesztés a jegyzőkönyv mellékletét képezi./

Bencze Gyöngyi jegyző: A választási eljárásról szóló törvény 2013. évi XXXVI. törvény alapján a Helyi Választási Bizottság tagjainak száma meghatározott, akik egy szavazókörös településen ellátják a Szavazatszámláló Bizottsági feladatokat is, 5 tag és 2 póttag szükséges. Az előterjesztést a jegyző készíti és a testület hagyja jóvá. A választási eljárásról szóló törvény 37. § alapján az egyes közjogi tisztségviselők esküjéről és fogadalmáról szóló törvény szerint esküt tesznek. A Vjt. 39. § alapján tagjaik sorából megválasztják az elnököt és a helyettest. Az esküt a polgármester előtt kell letenni. 
Illés László polgármester: Megköszönte a jegyző asszony tájékoztatatását, és kérte a képviselő-testület tagjait, amennyiben egyetértenek a határozati javaslatban foglaltakkal, kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

24/2014.(VIII.25.) önkormányzati határozat
Zalagyömörő Község Önkormányzata Képviselő-testülete megtárgyalta a helyi választási bizottság megválasztására vonatkozó javaslatot és az alábbi határozatot hozta:

1./ A képviselő-testület a helyi választási bizottság tagjainak az alábbi személyeket választja meg:

- Bödör Árpádné,

- Horváth Imréné,

- Márkus Imre,

- Lőrinc Adrienn,

- Domonkos Béláné tagok,

- Lampert Gézáné,

- Mohari Zoltán póttagok.

2./ A megválasztott bizottsági tagok megbízatása a következő általános választásra létrehozott választási bizottság alakuló üléséig tart.

3./ A képviselő-testület felkéri a polgármestert, hogy a megválasztott tagok és póttagok eskütételéről gondoskodjon.

Határidő: 5 napon belül
Felelős:    Illés László polgármester

2./
A közterületek elnevezéséről és a házszám-megállapítás szabályairól szóló rendelet megalkotása


Előadó: Illés László polgármester
/Az előterjesztés a jegyzőkönyv mellékletét képezi./

Illés László polgármester: Felkéri a jegyző asszonyt, hogy ismertesse az előterjesztést, amit minden képviselő-testületi tag megkapott.
Bencze Gyöngyi jegyző: Elmondja, hogy a rendelet-tervezet elég részletességgel előkészítésre került. A Veszprém Megyei Kormányhivatal törvényességi felhívást bocsátott ki, hogy az önkormányzatoknak pótolni kell a közterületek elnevezéséről és a házszám-megállapítás szabályairól szóló rendelet megalkotását, mivel ezt a kötelezettségét mind a 11 település elmulasztotta. A leglényegesebb része az, hogy milyen tematika és módszer szerint kell a településeken a házszámozást végezni. Legjellemzőbb a rendelet alkalmazása akkor lesz, ha telek összevonás, telek megosztás lesz folyamatban. Ezt a szabályozást kell alkalmazni az új településrészek alakulásánál, az új utcaneveknél. A házszámtáblák elhelyezése, karbantartása az ingatlan tulajdonosok feladata, az utcanév táblák elhelyezése, karbantartása pedig az önkormányzat feladata. 
Illés László polgármester: Felveti, hogy fel kellene hívni az ingatlantulajdonosok figyelmét, aki még nem helyezte ki a házszám táblát, minél előbb tegye meg. Természetesen aki nem tudja kihelyezni, annak az önkormányzat segítséget ad. Ha nincs hozzászólás, kéri a testület tagjait amennyiben egyetértenek azzal, hogy a közterületek elnevezéséről és a házszám-megállapítás szabályairól szóló rendelet megalkotásra kerüljön, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:
Zalagyömörő Község Önkormányzata Képviselő-testületének
5/2014. /IX.09./ rendelete a közterületek elnevezéséről és a házszám-megállapítás szabályairól 

 



/A rendelet a jegyzőkönyv mellékletét képezi./
3./
Óvodavezetői állásra beérkezett pályázatok elbírálása


Előadó: Illés László polgármester

Illés László polgármester átadta a szót Bencze Gyöngyi jegyzőnek, hogy ismertesse a pályázati eljárás, és a beérkezett pályázatokat.
Bencze Gyöngyi jegyző: Tájékoztatja a képviselő-testületet, hogy a KÖZIGÁLLÁS portálon nyilvánosan került meghirdetésre az óvoda vezetői pályázat, amelyre egy pályázat érkezett, Szűcsné Szabó Andrea részéről. Ismert tény, hogy neki még hiányzik a vezetői megbízásához szükséges közoktatás-vezető képzés. Emlékeztette a jelenlévőket, hogy a legutóbbi ülésen képviselő-testületi döntés született nevezett vezető képző tanfolyamához való hozzájárulásról. 
A zárt pályázati anyag kibontásra került az ülés keretében, amelynek része azon nyilatkozat, hogy a pályázó hozzájárult a pályázatának nyilvános ülésen történő tárgyalásához, annak kezeléséről. 

Bencze Gyöngyi jegyző: Ismerteti a képviselő-testülettel, hogy Szűcsné Szabó Andrea pályázatának áttekintését követően megállapítható, hogy a pályázati anyag részben megfelel a pályázati kiírásban foglaltaknak. A pályázó nem rendelkezik a kinevezéshez szükséges közoktatási vezetői képesítéssel, ezért vezetőnek nem nevezhető ki. Javasolja az SZMSZ alapján eddig is vezetői feladatokat ellátó Szűcsné Szabó Andrea továbbiakban is a vezetői feladatok ellátásával való megbízással. A pályázat a kinevezést illetően eredménytelen.
Söjtöri Dezső alpolgármester: Kérdezi, hogy van-e mód vezetői pótlék megállapítására?

Tóth András képviselő: Kérdezi, hogy a demográfiai mutatók alátámasztják-e az óvoda hosszú távú létét?
Illés László polgármester: Válaszában elmondja, hogy a demográfiai mutatókkal nincs probléma, még Sümegről is hoznak ide gyermekeket. A vezetői pótlék képzettség hiányában nem adható meg. Tavaly is jutalommal ismerték el a többlet munkát a vezetőnek. Javasolja a képviselő-testületnek, hogy az óvoda vezetői pályázati kiírást nyilvánítsák érvénytelennek. A vezetői feladatokkal továbbra is bízzák meg az SZMSZ-ben kapott felhatalmazás alapján Szűcsné Szabó Andreát, aki eddig is ellátta a vezetői feladatokat. Kéri a képviselő-testület tagjait, aki egyetért azzal, hogy Szűcsné Szabó Andrea legyen megbízva az óvoda vezetői feladatok ellátásával, kézfeltartással szavazzon.

Zalagyömörő Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:
25/2014.(VIII.25.) önkormányzati határozatát:

Zalagyömörő Község Önkormányzatának Képviselő-testülete a Zalagyömörői Cifrapalota Óvoda vezetői állására kiírt vezetői pályázatot eredménytelennek nyilvánítja. 

A Zalagyömörői Cifrapalota Óvoda vezetői feladatainak ellátására a Szervezeti és Működési Szabályzat felhatalmazása alapján Szűcsné Szabó Andreát megbízza a vezetői feladatok ellátásával.

Felkéri a polgármestert, hogy a szükséges intézkedéseket tegye meg.

Határidő:
2014. augusztus 31.

Felelős:
Illés László polgármester

4.
Vegyes ügyek

4.1. Óhidi Lajos és Óhidi Lajosné balatonberényi lakosok helyiség bérbevétel iránti kérelmük
Illés László polgármester: Tájékoztatja a képviselő-testületet, hogy  Óhidi Lajos és Óhidi Lajosné balatonberényi házaspár megkereste azzal a szándékkal, hogy ez év augusztus 20-ig Zalagyömörő községbe költöznek egyik hozzátartozójuk tulajdonát képező családi házba. Mivel ez a lakás bútorozott, ezért szükségük lenne egy olyan helyiségre, ahol a bútorukat el tudnák helyezni. Ezt a helyiséget 2014. november 20-ig szeretnék bérbe venni.

Javasolja a képviselő-testületnek, hogy 2014. augusztus 20-tól – 2014. november 20-ig a jelenleg üresen álló 138. hrsz-ú, volt iskola épületét adják bérbe, havi 10.000,- Ft bérleti díj megfizetése ellenében. Kéri, aki a javaslattal egyetért, kézfeltartással jelezze.

Zalagyömörő Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

26/2014.(VIII.25.) önkormányzati határozat
Zalagyömörő Község Önkormányzatának Képviselő-testülete a tulajdonában álló Zalagyömörő 138. hrsz-on szereplő, volt iskola épületét, 2014. augusztus 20-tól – 2014. november 20-ig terjedő időszakra bérbe adja Óhidi Antal és Óhidi Antalné Balatonberény, Kodály u. 1/c. sz. alatti lakosok részére. A bérleti díj összegét 10.000,- Ft/hó összegben állapítják meg.
A képviselő-testület felkéri a polgármestert, hogy gondoskodjon a helyiségbérleti szerződés elkészítéséről.

Felelős:
Illés László polgármester

Határidő:
2014. augusztus 30.

4.2. Törvényességi észrevétel tudomásul vétele:
Illés László polgármester: tájékoztatja a képviselő-testületet, hogy a Veszprém Megyei Kormányhivatal törvényességi eljárást kezdeményezett Zalagyömörő Önkormányzatával szemben, a 2013. és 2014. évi testületi jegyzőkönyvek határidőn túli beérkezése miatt. Ennek következményeként 38.650,- Ft összegre büntette meg a Kormányhivatal Zalagyömörő Önkormányzatát, ami átutalásra került. Kérdezi a jegyző asszonyt, adjon tájékoztatást a jegyzőkönyvek jelenlegi elküldéséről.

Bencze Gyöngyi jegyző: Tájékoztatásul elmondja, hogy a 2014. évi jegyzőkönyvek naprakészek és valamennyi beérkezett a Kormányhivatalhoz.
Tóth András képviselő: Nem érti, hogy miért nem adta tovább a képviselő-testület a bírságot a jegyző részére. 

Söjtöri Dezső alpolgármester: Bízik benne, hogy a jövőben erre nem kerül sor, egyébként az  a véleménye, hogy tovább lehet adni a bírság összegét a jegyző részére.
Illés László polgármester Kéri, amennyiben tudomásul veszik a törvényességi felhívás tartalmát, kézfeltartással szavazzanak.

Zalagyömörő Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:
27/2014.(VIII.25.) önkormányzati határozatot

Zalagyömörő Község Önkormányzatának Képviselő-testülete megismerte a Veszprém Megyei Kormányhivatal törvényességi felhívásának tartalmát, az eljárás megszüntetését tudomásul vette.

4.3. Tájékoztató a két ülés között eltelt időszakban történt eseményekről

Illés László polgármester: az alábbiakban tájékoztatja a jelenlévőket:

· A diákmunka programban 13 fő vett részt. 6 fő júliusban, 7 fő augusztus hónapban. A bérüket meg kellett előlegezni.

· Az óvoda felújításának használatbavételi engedélye megérkezett. A kultúrotthon külső pucolása társadalmi munkában történt.

· A falunapi rendezvényünk jól sikerült.

· Az utak javítása folyamatban van. A KPM-mel, a szennyvízberuházást végző Swietelsky Kft-vel, valamint a Marcalvölgye Szennyvíztárulással megállapodtunk a Zalagyömörő, Kisfaludy utca burkolásával kapcsolatban. Hiányzó csatorna fedelek pótlásra kerültek.
· A járdaépítés kivitelezése is megkezdődött.

· A szennyvíz csatorna átadása megtörtént.

· Az óvoda átadására augusztus 29-én, 13.00 órakor kerül sor.

· Augusztus elsejétől elindult a startmunka 10 fővel.
· Könyvtár részére 2 db laptop beszerzése történt.

· Posta nyitvatartási ideje 3 óra, ami változhat, esetleg nőhet egy órával.

A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester megköszönte a részvételt, és az ülést 14 óra 10 perckor bezárta.

K.m.f.

  Illés László






Bencze Gyöngyi

polgármester






        jegyző

Dr. Tőtős András





Tóth András
képviselő






képviselő

jegyzőkönyv hitelesítő





jegyzőkönyv hitelesítő
